În perioada 5 - 6 mai 2017, domnul senator Ștefan-Radu Oprea, în calitatea sa de membru al Comisiei pentru Afaceri Europene, a efectuat o vizită de lucru la centru de primire și triere migranți din Pozzalo, Italia.  Vizita de lucru are loc urmare a deciziei  luate în cadrul reuniunii COSAC (reuniune Președinților Comisiilor pentru Afaceri Europene), care s-a desfășurat în Malta, în 23 ianuarie 2017, cu privire la vizita delegației COSAC într-un centru de primire și triere a migranților. Vizita de lucru s-a realizat sub egida președinției malteze a Consiliului UE și a Senatului italian. Delegația COSAC a fost constituită din 54 reprezentanți din 22 parlamente ale Statelor Membre UE.  
În data de 5 mai, delegația COSAC a participat la o reuniune cu oficialitățile Prefecturii Ragusa, responsabilă de gestionarea Hotspot-ului din Pozzallo, precum și cu reprezentanți ai ONG-urilor care asistă autoritățile italiene în gestionarea fluxurilor de migranți. Tema dezbaterii s-a axat pe fenomenul de migrație în provincia Ragusa.  
În data de 6 mai, delegația a vizitat Hotspot-ul din Pozzallo, utilizat pentru operațiuni de recepție, asistență și identificare a imigranților.